**Telma Eid** (født 20. mars 1998) er en norsk friidrettsutøver som representerer Søndre Land IL. Hun konkurrerer hovedsakelig i mangekamp, og vant femkamp under NM i mangekamp innendørs 2020 og sjukamp under NM i mangekamp 2020.

Idrettskarriere
---------------

### 2014

Eid deltok i NM i friidrett innendørs 2014, og kom der på femteplass i lengde uten tilløp og i høydehopp uten tilløp, i juniorklassen. Hun vant høydehopp i J16-klassen under UM inne 2014.

Under NM i mangekamp 2014 kom hun på fjerdeplass i J16-klassen.

### 2015

Hun kom på andreplass i tresteg i J17-klassen under UM innendørs 2015, og hun kom på fjerdeplass i lengdehopp og sjetteplass på 60 meter hekk. I mai deltok hun i NM i mangekamp 2015, og fikk der bronse i J17-klassen. Hun ble tatt ut til å delta i Nordisk juniormesterskap i mangekamp 2015 i Danmark, og kom der på 12.-plass i U18-klassen med ny personlig rekord på 4496 poeng. Under Junior-NM i friidrett 2015 deltok hun i U20-klassen, og fikk der sjetteplass i lengdehopp og åttendeplass i høydehopp som beste resultat. Hun fikk to medaljer under Ungdomsmesterskapet i friidrett 2015 - sølv i tresteg og bronse i høydehopp, i J17-klassen.

### 2016

Eid fikk én medalje under UM inne 2016 - hun fikk bronse i høydehopp. Under NM i friidrett innendørs 2016 kom hun på femteplass i høydehopp uten tilløp og 14.-plass i lengdehopp uten tilløp i juniorklassen. Hun deltok også på 60 meter, men ble der slått ut i forsøksheatet der hun løp på 8,31 sekunder.

Utendørs kom hun på tredjeplass på 100 meter i seniorklassen under Østlandsmesterskapet 2016. Under Junior-NM i friidrett 2016 kom hun på 12.-plass i høydehopp, men ble slått ut i forsøksheatene på 100 og 200 meter. Hun deltok i J18/19-klassen under Ungdomsmesterskapet i friidrett 2016, og kom der på fjerdeplass i lengdehopp, femteplass i høydehopp og åttendeplass i tresteg, og hun ble slått ut i forsøksheatet på 100 meter.

### 2017

Hun fikk ingen medaljer under UM innendørs 2017, men fikk en åttendeplass i høydehopp som beste resultat.

NM i mangekamp 2017 ble arrangert i Bergen, og Eid kom der på fjerdeplass i sjukamp i juniorklassen med 4374 poeng. Hun deltok utenfor konkurranse i Nordisk juniormesterskap i mangekamp 2017 i juni, og fikk der 4630 poeng i U20-klassen. Under Junior-NM i friidrett 2017 deltok hun i U20-klassen, og kom der på sjetteplass i høydehopp, sjuendeplass i tresteg og åttendeplass i lengdehopp.

### 2018

Hun deltok i NM i friidrett innendørs 2018, og kom der på femteplass i høydehopp uten tilløp, åttendeplass i lengdehopp uten tilløp og tiendeplass i høydehopp.

Utendørs deltok hun i NM i mangekamp 2018, som én av to utøvere i seniorklassen, og vant der gull i sjukamp foran Selma Lif Thorolfsdottir. Hun deltok i Nordisk juniormesterskap i mangekamp 2018 i Jessheim, og kom der på sjetteplass i U23-klassen. Hun fikk bronse på 100 meter hekk i seniorklassen under Tyrvinglekene, og under Junior-NM i friidrett 2018 fikk hun sølv på 100 meter hekk og bronse i lengdehopp, og hun kom på fjerdeplass i høydehopp og niendeplass i tresteg. Hun avsluttet sesongen med en andreplass i tresteg under Ranheimslekene i Trondheim.

### 2019

Eid startet 2019-sesongen med NM i friidrett innendørs 2019, der hun fikk én medalje. Hun fikk sølv i høydehopp uten tilløp, der hun hoppet 1,30 meter. Katarina Mögenburg vant denne øvelsen. Eid kom ellers på sjuendeplass i høydehopp og åttendeplass i lengdehopp uten tillop. I mars deltok hun i UM innendørs 2019, der hun fikk sølv på 60 meter hekk og bronse i høydehopp, i U23-klassen.

2019-sesongen ble redusert grunnet skade og sykdom, men hun deltok i Junior-NM i friidrett 2019, og fikk der sølv i høydehopp og bronse på 100 meter hekk og i tresteg, og hun kom på fjerdeplass i lengdehopp. Hun satte personlig rekord i tresteg under Ranheimslekene 2019, med 11,92 meter i 3,3 m/s motvind, og vant denne øvelsen.

### 2020

Under NM i mangekamp innendørs 2020 vant hun kamp sjukamp i seniorklassen, og vant med det sin første seniortittel i friidrett. Hun deltok også i NM i friidrett innendørs 2020, og fikk der sølv i høydehopp uten tilløp, igjen bak Katarina Mögenburg. Hun kom i tillegg på åttendeplass i tresteg, niendeplass i lengdehopp uten tilløp og tiendeplass i høydehopp. Hun vant tresteg og høydehopp under UM innendørs 2020.

I august vant hun sjukamp under NM i mangekamp 2020 på Fagernes, med ny personlig rekord på 5093 poeng. En uke senere deltok hun i Junior-NM i friidrett 2020, og fikk der sølv i høydehopp, lengdehopp og tresteg, og hun fikk bronse på 100 meter hekk.

Referanser
----------

1. ↑  Minfriidrettsstatistikk.info - *Telma Eid - Innendørs 2014*, besøkt 18. september 2002.
2. ↑  Minfriidrettsstatistikk.info - *Telma Eid - Utendørs 2014*, besøkt 18. september 2002.
3. ↑  Minfriidrettsstatistikk.info - *Telma Eid - Utendørs 2015*, besøkt 18. september 2002.
4. ↑  Minfriidrettsstatistikk.info - *Telma Eid - Innendørs 2016*, besøkt 18. september 2002.
5. ↑  Minfriidrettsstatistikk.info - *Telma Eid - Utendørs 2016*, besøkt 18. september 2002.
6. ↑  Minfriidrettsstatistikk.info - *Telma Eid - Innendørs 2017*, besøkt 18. september 2002.
7. ↑  Minfriidrettsstatistikk.info - *Telma Eid - Utendørs 2017*, besøkt 18. september 2002.
8. ↑  Minfriidrettsstatistikk.info - *Telma Eid - Innendørs 2018*, besøkt 18. september 2002.
9. ↑  Minfriidrettsstatistikk.info - *Telma Eid - Utendørs 2018*, besøkt 18. september 2002.
10. ↑  Minfriidrettsstatistikk.info - *Telma Eid - Innendørs 2019*, besøkt 18. september 2002.
11. ↑  Minfriidrettsstatistikk.info - *Telma Eid - Utendørs 2019*, besøkt 18. september 2002.
12. ↑  Minfriidrettsstatistikk.info - *Telma Eid - Innendørs 2020*, besøkt 18. september 2002.
13. ↑  Minfriidrettsstatistikk.info - *Telma Eid - Utendørs 2020*, besøkt 18. september 2002.

Eksterne lenker
---------------

* (en) Telma Eid – World Athletics Rediger på Wikidata
* (no) Min friidrettsstatistikk - Telma Eid

| * v
* d
* r
NM-vinnere i friidrett i sjukamp, kvinner |
| --- |
| 
* 1981: Heidi Benserud
* 1982: Heidi Benserud
* 1983: Anne Brit Skjæveland
* 1984: Heidi Benserud
* 1985: Anne Brit Skjæveland
* 1986: Anne Brit Skjæveland
* 1987: Anne Brit Skjæveland
* 1988: Kristin Skjærpe
* 1989: Marie Louise Mørkved
* 1990: Anne Brit Skjæveland
* 1991: Hildegunn Stoum
* 1992: Monica Penne
* 1993: Monica Penne
* 1994: Monica Penne
* 1996: Maria Nerdrum
* 1997: Rannveig Kvalvik
* 1998: Camilla Brandt
* 1999: Rannveig Kvalvik
* 2000: Tania Longe
* 2001: Rannveig Kvalvik
* 2002: Rannveig Kvalvik
* 2003: Rannveig Kvalvik
* 2004: Rannveig Kvalvik
* 2005: Ellen Strøm
* 2006: Elin Marvik
* 2007: Silje Pettersen
* 2008: Mari Haugen
* 2009: Lene Secher Myrmel
* 2010: Ingvild Kåshagen
* 2011: Ingvild Kåshagen
* 2012: Silje Laupstad
* 2013: Frida Thorsås
* 2014: Anna Bogunovic Jakobsen
* 2015: Anne Engen Andersen
* 2016: Caroline Fleischer
* 2017: Caroline Fleischer
* 2018: Telma Eid
* 2019: Line Myrestøl Johansson
* 2020: Telma Eid
* 2021: Telma Eid
* 2022: Andrea Rooth

 |